钦定古今图书集成/历象汇编/乾象典/第045卷 > 文昌
## 钦定古今图书集成/历象汇编/乾象典/第045卷 > 文昌

按：《周礼春官大宗伯》：“以槱燎祀司中、司命、飌师、雨师。”

〈订义〉贾氏曰：先郑以司中是三台，司命是文昌，今三台与文昌皆有司中、司命，故后郑不从。《武陵太守星传》云：“文昌宫六星，一上将，二次将，三贵相，四司命，五司中，六司禄。”又云：“三台名天柱，上台司命为太尉，中台司中为司徒，下台司禄为司空。”

《天府》，“若祭天之司民、司禄，而献民数、谷数”，则受而藏
之。

〈订义〉郑锷曰：“考小司寇之职，孟冬祀司民，献民数于王，王拜受之，以图国用，则祭司民献民数，小司寇之职，《春官》司禄之职缺，其祭司禄之神，或同司民之祭欤？司民，轩辕之角星；司禄，文昌宫之星。又云下台为司禄，禄之言谷也。”

按《星经》，“文昌六星如半月形，在北斗魁前天府，主营

与史记注互异

按《史记天官书》：“斗魁戴筐六星，曰文昌宫，一曰上将，
二曰次将，三曰贵相，四曰司命，五曰司中，六曰司禄。”

〈注〉索隐曰：《文耀钩》云：“文昌宫为天府。”《孝经援神契》云：“文者，精所聚，昌者，扬天纪，辅拂并居，以成天象，故曰文昌宫。”《春秋元命苞》云：“上将建威武，次将正左右，贵相理文绪，司禄赏功进士。司命主灾咎，司中主佐理也。”

按《汉书·天文志》，“斗魁戴筐六星，曰文昌宫。一曰上将，
二曰次将，三曰贵相，四曰司命，五曰司禄，六曰司灾。”
按《晋书天文志》，“文昌六星，在北斗魁前，天之六府也，
主集计天道。一曰上将，大将军建威武。二曰次将，尚
书正左右。三曰贵相，太常理文绪。四曰司禄、司中、司
隶，赏功进德。五曰司命、司怪，太史主灭咎。六曰司寇”，
大理佐理宝。所谓一者起斗魁前近内阶者也。
按《隋书天文志》同。

按《宋史天文志》：“文昌六星在北斗魁前，紫微垣西。”
按《观象玩占》，“文昌六星在紫微垣外，北斗魁前，如筐
形，天之六府也，主集计祸福，明天道，经纬天下。”《天官
书》曰：“斗魁戴筐六星曰文昌，六司之会计也。起北斗
魁前，近内阶。第一星为上将，主建威武；二星曰次将，
主正左右。次三星为贵相，主理文绪。次四星曰司命，
主赏功进德。次五星曰司中，主文过诘咎。次六星曰
司禄，主佐理大宝。”《黄帝占》曰：“文昌者，天府之离宫也。”
按《历学会通》，“文昌在北斗魁前，天之六司，主集计天
道。第一曰大将军，主建威武；第二曰次将，主尚书左
右丞；第三曰贵相，主太常卿，均礼乐；第四曰司禄，主
赏罚功能；第五曰司命、司怪，主占风云”气候，第六曰
“司法”，主刑法。